|  |  |  |
| --- | --- | --- |
| **ZnakRZS** | Република Србија  Републички завод за статистику | ISSN 0353-9555 |
| **САОПШТЕЊЕ** | | **РС10** |
| број 227 - год. LXVI, 31.08.2016. | |  |
| **Анкета о радној снази** | | СРБ227 РС10 310816 |

**Анкета о радној снази, II квартал 2016.**

- Претходни резултати -

Анкета о радној снази је најобухватнији и једини међународно упоредиви инструмент за праћење кретања на тржишту рада, којом се региструју демографске и социоекономске карактеристике становништва старијег од 15 година. Главни циљ ове Aнкете је оцењивање обима радне снаге, тј. запосленог и незапосленог становништва, при чему се под запосленошћу подразумева рад како у формалном, тако и у неформалном сектору. Поред тога, АРС се бави карактеристикама запослености (професионалним статусом запослених лица, њиховом делатношћу, занимањем, правима која остварују на послу...) и незапослености (стеченим образовањем, дужином тражења посла, претходним радним искуством...), као и карактеристикама неактивног становништва ‒ њиховим образовањем, старошћу, извором прихода и спремношћу да се укључе на тржиште рада.

**Графикон 1.** Кретање стопе запослености/незапослености становништва старости 15 и више год. (у %),  
2014–2016.



Анкета о радној снази је у другом кварталу 2016. године спроведена на узорку од око 15.500 домаћинстава, од чега је анкетирано 12.271 домаћинство, тј. 29.943 лица старости 15 и више година.

Према резултатима Анкете, дошло је до значајног повећања запослености и смањења незапослености, како у поређењу са претходним кварталом тако и у поређењу са истим кварталом прошле године.

До раста запослености је дошло првенствено у пољопривредним делатностима, код становништва старијег од 55 година, са нижим и средњим нивоом образовања, и то углавном подразумева неформалну запосленост.

С друге стране, запосленост се повећала и међу младима. Они су се углавном запослили на одређено време, у секторима Прерађивачка индустрија, Трговина на велико и мало и поправка моторних возила, као и у Стручним, научним и техничким делатностима. Раст запослености у наведеним делатностима је у складу са кретањем регистроване запослености коју Републички завод за статистику, такође, води.

НЕЕТ стопа, која представља удео младих лица, између 15 и 24 година старости, који нити раде нити се школују, нити су на обуци, у укупној популацији младих (15-24) смањена је и сада износи 17,2%.

**Радна снага**

Број активних лица, старости 15 и више година, у другом кварталу 2016. године износи 3.257.000, од чега је 2.761.500 запослених, а 495.500 незапослених. Стопа активности износи 54,1%, што је за 1,5 процентних поена више у односу на претходни квартал, а за 2,5 п.п. више у односу на исти квартал прошле године.

**Активно становништво (радну снагу)** чине сва запослена и незапослена лица.

**Стопа активности (учешћа радне снаге)** представља удео активног становништва у укупном становништву старом 15 и више година.

У односу на претходни квартал, раст активности је био већи код жена него код мушкараца, највећи у Региону Војводине а најмањи у Београдском региону.

У односу на исти квартал претходне године, раст активности је био већи код жена него код мушкараца, највећи у Региону Војводине а најмањи у Региону Шумадије и Западне Србије.

У структури становништва према радном статусу, региони имају различиту расподелу. Стопе активности и запослености су највеће у Региону Шумадије и Западне Србије (55,4% и 47,3%, респективно) и у Београдском региону (55,2% и 46,7%, респективно), док је удео незапослених у укупној популацији старости 15 и више година приближно исти у свим регионима (графикон 2).

**Графикон 2.** Радни статус становништва старости 15 и више год., по региону, II квартал 2016.

|  |
| --- |
|  |

За разлику од региона, где не постоји битна разлика у погледу шанси за запосленост, подела мушке и женске популације према радном статусу указује на значајну неравноправност полова на тржишту рада. Наиме, док је стопа активности мушкараца старих 15 и више година 62,7%, код жена је тај удео свега 46%. Стопа запослености мушкараца је за чак 15,3 п.п. већа од стопе запослености жена (графикон 3).

**Графикон 3.** Радни статус становништва старости 15 и више год., по полу, II квартал 2016.

|  |
| --- |
|  |

**Запослена лица**

Број запослених лица у другом кварталу 2016. године износи 2.761.500, што је за 191.000 више у односу на претходни квартал, а за 174.000 више у односу на други квартал 2015. године. Стопа запослености износи 45,9%, што је за 3,2 п.п. више у односу на претходни квартал, као и у односу на исти квартал прошле године.

**Запосленим лицима** сматрају се лица која су најмање један сат у посматраној седмици обављала неки плаћени посао (у новцу или натури), као и лица која су имала запослење, али која су у тој седмици била одсутна са посла (уз гаранцију повратка).

**Стопа запослености** представља удео запослених у укупном становништву старом 15 и више година.

**Неформалном запосленошћу** се сматра рад у нерегистрованим предузећима, рад у регистрованим предузећима али без уговора о раду, као и рад помажућих чланова домаћинства.

**Стопа неформалне запослености** представља удео неформално запослених у укупној запослености.

Запосленост се током протекле године (од другог квартала 2015. до другог квартала 2016. године) у формалном сектору повећала за 56.600 а у неформалном сектору за 117.200 лица, при чему је раст неформалне запослености углавном сконцентрисан у пољопривредним делатностима**[[1]](#footnote-1))**, где је број запослених повећан за 83.000. Стопа неформалне запослености у другом кварталу 2016. године износи 22,7% на нивоу свих делатности. Стопа неформалне запослености без пољопривреде је значајно мања и износи 10,6% (графикон 4).

**Графикон 4.** Формална/неформална запосленост становништва старости 15 и више год.,  
II квартал 2016.

|  |
| --- |
|  |
|  |

**Стопа неформалне запослености без пољопривреде** представља удео неформално запослених чија је делатност непољопривредна у укупној непољопривредној запослености.

Што се тиче секторске поделе запослености, најзаступљеније су услужне делатности, док је учешће индустрије у укупној запослености мање од 20% (графикон 5).

**Графикон 5.** Структура запослених старости 15 и више год., по сектору делатности, II квартал 2016.

|  |  |
| --- | --- |
|  | **Сектор пољопривреде** обухвата пољопривреду, шумарство и рибарство.  **Сектор индустрије** обухвата рударство, прерађивачку индустрију, снабдевање електричном енергијом, гасом и паром, снабдевање водом и управљање отпадним водама.  **Сектор грађевине** обухвата грађевинарство.  **Сектор услуга** обухвата трговину на велико и мало, саобраћај и складиштење, услуге смештаја и исхране, информисање и комуникације, финансијске делатности и делатност осигурања, пословање некретнинама, стручне, научне, иновационе и техничке делатности, административне и помоћне услужне делатности, државну управу и обавезно социјално осигурање, образовање, здравствену и социјалну заштиту, уметност, забаву и рекреацију, остале услужне делатности, делатност домаћинства као послодавца, делатност екстериторијалних организација и тела. |

Стопа запослености је највећа у Региону Шумадије и Западне Србије (47,3%), затим следе Београдски регион (46,7%) и Регион Јужне и Источне Србије (44,7%), док најмању стопу има Регион Војводине (44,4%).

Најзначајнији раст стопе запослености, и у поређењу са претходним кварталом, и у поређењу са истим кварталом прошле године, забележен је у Региону Јужне и Источне Србије (4,0 и 3,6 п.п., респективно) и у Београдском региону (3,7 и 3,5 п.п., респективно) (графикон 6).

**Графикон 6.** Промена стопе запослености становништва старости 15 и више год. (у процентним поенима), по регионима, II квартал 2016.



Запосленост се у посматраним периодима најмање повећала у Региону Шумадије и Западне Србије, 2,3 п.п. у односу на претходни квартал и 2,7 п.п. у односу на исти квартал прошле године.

**Незапослена лица**

У другом кварталу 2016. године број незапослених лица старих 15 и више година је био 495.500, што је за 106.700 лица мање у односу на претходни а за 46.600 лица мање у односу на други квартал 2015. године. Незапосленост је значајније опала код мушкараца него код жена, како у односу на претходни квартал тако и у односу на исти квартал претходне године.

**Незапослена лица** су она лица која нису обављала ниједан плаћени посао у посматраној седмици, активно су тражила посао током четири седмице које су претходиле посматраној седмици и у могућности су да почну да раде у року од две седмице након истека посматране седмице.

**Стопа незапослености** представља удео незапослених у радној снази (запослени и незапослени) старости 15 и више година.

**Стопа дугорочне незапослености** представља удео лица незапослених дуже од годину дана у радној снази (запослени и незапослени) старости 15 и више година.

**Стопа НЕЕТ** подразумева учешће лица старости 15 до 24 године, која нити су запослена, нити су на школовању ни на обуци, у укупној популацији тог узраста**.**

Стопа незапослености код популације старости 15 и више година износи 15,2% на нивоу целе Србије, при чему највишу вредност има у Региону Војводине (15,9%), а најнижу у Региону Шумадије и Западне Србије (14,6%) (графикон 7).

**Графикон 7.** Стопа незапослености лица старости 15 и више год. и 15–24 год., по регионима,  
II квартал 2016.



Стопа незапослености младих, од 15 до 24 године старости, највиша је у Региону Војводине (38,8%), а најнижа у Региону Јужне и Источне Србије (34,0%).

У поређењу са претходним кварталом, незапосленост је најзначајније смањена у Београдском региону и у Региону Јужне и Источне Србије.

Стопа дугорочне незапослености је 10,2%, што је за 0,9 п.п. мање у односу на исти период прошле године.

Стопа НЕЕТ бележи пад од 1,8 п.п. у односу на претходни квартал и 1,5 п.п. у односу на исти квартал прошле године, и сада износи 17,2%.

**Неактивно становништво**

Број неактивних лица у првом кварталу 2016. године износи 2.765.100, што је за 93.100 мање у односу на претходни квартал и за 176.700 мање у поређењу са другим кварталом 2015. године. Стопа неактивности износи 45,9%, што је за 1,5 п.п. мање у односу на претходни квартал, при чему је ова стопа значајно већа код жена (54,0%) него код мушкараца (37,3%). У односу на други квартал 2015. године, стопа неактивности је мања за 2,5 п.п.

**Неактивно становништво** чине сва лица стара 15 и више година која нису сврстана у запослено или незапослено становништво. У неактивна лица спадају студенти, пензионери, лица која обављају кућне послове, као и остала лица која у посматраној седмици нису обављала ниједан плаћени посао, нису активно тражила посао или нису била у могућности да почну да раде у року од две седмице након истека посматране седмице.

**Стопа неактивности** представља удео неактивног становништва у укупном становништву старом 15 и више година.

**Графикон 8.** Неактивно становништво према могућности запослења и старосним групама



1) Разлози због којих лица не желе да раде могу бити: школовање или обука, болест или неспособност, пензија, брига о деци или одраслим неспособним лицима, изгубљена нада у могућност налажења посла и други лични или породични разлози.

2) Лица желе али не могу да раде због: школовања, болести или неспособности, обавезног друштвено-корисног рада или личних разлога.

3) Лица која желе да раде (прихватили би посао уколико би им био понуђен) и у могућности су да почну да раде, али се не баве активним тражењем посла.

За детаљнији опис ове Анкете и свих дефиниција у вези са радном снагом видети методологију Анкете о радној снази на [www.stat.gov.rs](http://www.stat.gov.rs/).

**Правила заокруживања**

Резултати Анкете о радној снази публикују се заокружени на хиљаде, с једним децималним местом. Укупне вредности (сумари) не слажу се увек са збиром појединачних података, с обзиром на то да се дате оцене у статистичким публикацијама израчунавају користећи незаокружене бројеве (што даје прецизније податке). Графици у публикацијама такође се формирају на основу незаокружених података.

**РЕЗУЛТАТИ**

**Табела 1. Основни контигенти радне снаге старости 15 и више год., по полу, II квартал 2016.**

|  |  |  |  |  |  |
| --- | --- | --- | --- | --- | --- |
|  | II квартал 2016 | Промене у односу на претходни квартал | | Промене у односу на исти квартал претходне године | |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Укупно** | 6022,1 | -8,9 | -0,1 | -49,6 | -0,8 |
| Активни | 3257,0 | 84,2 | 2,7 | 127,1 | 4,1 |
| Запослени | 2761,5 | 190,8 | 7,4 | 173,7 | 6,7 |
| Незапослени | 495,5 | -106,7 | -17,7 | -46,6 | -8,6 |
| Неактивни | 2765,1 | -93,1 | -3,3 | -176,7 | -6,0 |
|  |  |  |  |  |  |
| **Мушкарци** | 2904,4 | -4,3 | -0,1 | -23,6 | -0,8 |
| Активни | 1822,0 | 43,8 | 2,5 | 59,0 | 3,3 |
| Запослени | 1562,3 | 112,9 | 7,8 | 85,5 | 5,8 |
| Незапослени | 259,8 | -69,1 | -21,0 | -26,5 | -9,3 |
| Неактивни | 1082,3 | -48,2 | -4,3 | -82,6 | -7,1 |
|  |  |  |  |  |  |
| **Жене** | 3117,8 | -4,6 | -0,1 | -26,0 | -0,8 |
| Активни | 1435,0 | 40,3 | 2,9 | 68,1 | 5,0 |
| Запослени | 1199,3 | 77,9 | 7,0 | 88,2 | 7,9 |
| Незапослени | 235,7 | -37,6 | -13,8 | -20,1 | -7,9 |
| Неактивни | 1682,8 | -44,9 | -2,6 | -94,1 | -5,3 |

**Табела 1а. Стопе активности, запослености, незапослености и неактивности  
становништва старости 15 и више год., по полу, II квартал 2016.**

|  |  |  |  |
| --- | --- | --- | --- |
|  | II квартал 2016 | Промене у односу на претходни квартал | Промене у односу на исти квартал претходне године |
| (%) | п.п. | |
|  |  |  |  |
| **Укупно** |  |  |  |
| Стопа активности | 54,1 | 1,5 | 2,5 |
| Стопа запослености | 45,9 | 3,2 | 3,2 |
| Стопа незапослености | 15,2 | -3,8 | -2,1 |
| Стопа неактивности | 45,9 | -1,5 | -2,5 |
|  |  |  |  |
| **Мушкарци** |  |  |  |
| Стопа активности | 62,7 | 1,6 | 2,5 |
| Стопа запослености | 53,8 | 4,0 | 3,4 |
| Стопа незапослености | 14,3 | -4,2 | -2,0 |
| Стопа неактивности | 37,3 | -1,6 | -2,5 |
|  |  |  |  |
| **Жене** |  |  |  |
| Стопа активности | 46,0 | 1,4 | 2,5 |
| Стопа запослености | 38,5 | 2,6 | 3,1 |
| Стопа незапослености | 16,4 | -3,2 | -2,3 |
| Стопа неактивности | 54,0 | -1,4 | -2,5 |

**Табела 2. Основни контигенти радне снаге старости 15–24 год., по полу, II квартал 2016.**

|  |  |  |  |  |  |
| --- | --- | --- | --- | --- | --- |
|  | II квартал 2016 | Промене у односу на претходни квартал | | Промене у односу на исти квартал претходне године | |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Укупно** | 759,2 | -4,6 | -0,6 | -27,8 | -3,5 |
| Активни | 234,3 | 11,9 | 5,4 | 15,2 | 6,9 |
| Запослени | 149,6 | 25,6 | 20,6 | 23,4 | 18,5 |
| Незапослени | 84,7 | -13,6 | -13,9 | -8,2 | -8,8 |
| Неактивни | 524,9 | -16,6 | -3,1 | -43,0 | -7,6 |
|  |  |  |  |  |  |
| **Мушкарци** | 390,6 | -2,4 | -0,6 | -13,7 | -3,4 |
| Активни | 145,3 | 6,2 | 4,4 | 6,2 | 4,5 |
| Запослени | 99,7 | 17,5 | 21,3 | 14,8 | 17,4 |
| Незапослени | 45,6 | -11,3 | -19,9 | -8,6 | -15,8 |
| Неактивни | 245,3 | -8,6 | -3,4 | -19,9 | -7,5 |
|  |  |  |  |  |  |
| **Жене** | 368,5 | -2,3 | -0,6 | -14,1 | -3,7 |
| Активни | 89,0 | 5,7 | 6,9 | 9,0 | 11,2 |
| Запослени | 49,9 | 8,0 | 19,2 | 8,6 | 20,7 |
| Незапослени | 39,1 | -2,3 | -5,6 | 0,4 | 1,0 |
| Неактивни | 279,6 | -8,0 | -2,8 | -23,1 | -7,6 |

**Табела 2а. Стопе активности, запослености, незапослености и неактивности становништва старости 15–24 год., по полу, II квартал 2016.**

|  |  |  |  |
| --- | --- | --- | --- |
|  | II квартал 2016 | Промене у односу на претходни квартал | Промене у односу на исти квартал претходне године |
| (%) | п.п. | |
|  |  |  |  |
| **Укупно** |  |  |  |
| Стопа активности | 30,9 | 1,7 | 3,0 |
| Стопа запослености | 19,7 | 3,5 | 3,7 |
| Стопа незапослености | 36,1 | -8,1 | -6,2 |
| Стопа неактивности | 69,1 | -1,7 | -3,0 |
|  |  |  |  |
| **Мушкарци** |  |  |  |
| Стопа активности | 37,2 | 1,8 | 2,8 |
| Стопа запослености | 25,5 | 4,6 | 4,5 |
| Стопа незапослености | 31,4 | -9,5 | -7,6 |
| Стопа неактивности | 62,8 | -1,8 | -2,8 |
|  |  |  |  |
| **Жене** |  |  |  |
| Стопа активности | 24,1 | 1,7 | 3,2 |
| Стопа запослености | 13,5 | 2,3 | 2,7 |
| Стопа незапослености | 43,9 | -5,8 | -4,4 |
| Стопа неактивности | 75,9 | -1,7 | -3,2 |
|  |  |  |  |
| NEETs (15–24) | 17,2 | -1,8 | -1,5 |
| Рано напуштање школовања (18–24)[[2]](#footnote-2)) | 8,0 | 1,4 | 0,5 |

**Табела 3. Aктивно становништво старости 15 и више год., према полу и региону, II квартал 2016.**

|  |  |  |  |  |  |
| --- | --- | --- | --- | --- | --- |
|  | II квартал 2016 | Промене у односу на претходни квартал | | Промене у односу на исти квартал претходне године | |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Aктивни ‒ укупно** | **3257,0** | **84,1** | **2,7** | **127,1** | **4,1** |
|  |  |  |  |  |  |
| **Пол** |  |  |  |  |  |
| Мушкарци | 1822,0 | 43,8 | 2,5 | 59,0 | 3,3 |
| Жене | 1435,0 | 40,3 | 2,9 | 68,1 | 5,0 |
|  |  |  |  |  |  |
| **Регион** |  |  |  |  |  |
| Београдски регион | 791,9 | 15,4 | 2,0 | 37,1 | 4,9 |
| Регион Војводине | 851,9 | 25,0 | 3,0 | 43,9 | 5,4 |
| Регион Шумадије и Западне Србије | 930,8 | 24,2 | 2,7 | 21,6 | 2,4 |
| Регион Јужне и Источне Србије | 682,4 | 19,6 | 3,0 | 24,5 | 3,7 |
| Регион Косово и Метохија | … | … | … | … | … |

**Табела 4. Запослена лица старости 15 и више год., према полу и региону, II квартал 2016.**

|  |  |  |  |  |  |
| --- | --- | --- | --- | --- | --- |
|  | II квартал 2016 | Промене у односу на претходни квартал | | Промене у односу на исти квартал претходне године | |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Запослени ‒ укупно** | **2761,5** | **190,8** | **7,4** | **173,7** | **6,7** |
|  |  |  |  |  |  |
| **Пол** |  |  |  |  |  |
| Мушкарци | 1562,3 | 112,9 | 7,8 | 85,5 | 5,8 |
| Жене | 1199,3 | 77,9 | 7,0 | 88,2 | 7,9 |
|  |  |  |  |  |  |
| **Регион** |  |  |  |  |  |
| Београдски регион | 670,4 | 53,3 | 8,6 | 51,6 | 8,3 |
| Регион Војводине | 716,9 | 48,6 | 7,3 | 45,6 | 6,8 |
| Регион Шумадије и Западне Србије | 794,5 | 38,0 | 5,0 | 37,1 | 4,9 |
| Регион Јужне и Источне Србије | 579,8 | 50,9 | 9,6 | 39,4 | 7,3 |
| Регион Косово и Метохија | … | … | … | … | … |

**Табела 5. Формално/неформално запослена лица старости 15 и више год., II квартал 2016.**

|  |  |  |  |  |  |
| --- | --- | --- | --- | --- | --- |
|  | II квартал 2016 | Промене у односу на претходни квартал | | Промене у односу на исти квартал претходне године | |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Запослена лица** | **2761,5** | **190,8** | **7,4** | **173,7** | **6,7** |
| Формално запослени | 2134,9 | 86,2 | 4,2 | 56,6 | 2,7 |
| ‒ формално запослени, без пољопривреде[[3]](#footnote-3)) | 1889,2 | 59,2 | 3,2 | 33,3 | 1,8 |
| ‒ формално запослени у пољопривреди | 245,7 | 26,9 | 12,3 | 23,2 | 10,4 |
| Неформално запослени | 626,7 | 104,7 | 20,0 | 117,2 | 23,0 |
| ‒ неформално запослени, без пољопривреде | 224,2 | 53,1 | 31,0 | 34,2 | 18,0 |
| ‒ неформално запослени у пољопривреди | 402,5 | 51,6 | 14,7 | 83,0 | 26,0 |
|  |  |  |  |  |  |
|  | **%** | (п.п.) | | | |
|  |  |  |  |  |  |
| Стопа неформалне запослености ‒ укупно | 22,7 |  | 2,4 |  | 3,0 |
| Стопа неформалне запослености, без пољопривреде | 10,6 | 2,1 | 1,3 |

**Табела 6. Незапослена лица старости 15 и више год., по полу и региону, II квартал 2016.**

|  |  |  |  |  |  |
| --- | --- | --- | --- | --- | --- |
|  | II квартал 2016 | Промене у односу на претходни квартал | | Промене у односу на исти квартал претходне године | |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Незапослени ‒ укупно** | **495,5** | **-106,7** | **-17,7** | **-46,6** | **-8,6** |
|  |  |  |  |  |  |
| **Пол** |  |  |  |  |  |
| Мушкарци | 259,8 | -69,1 | -21,0 | -26,5 | -9,3 |
| Жене | 235,7 | -37,6 | -13,8 | -20,1 | -7,9 |
|  |  |  |  |  |  |
| **Регион** |  |  |  |  |  |
| Београдски регион | 121,5 | -37,8 | -23,7 | -14,4 | -10,6 |
| Регион Војводине | 135,0 | -23,6 | -14,9 | -1,7 | -1,2 |
| Регион Шумадије и Западне Србије | 136,3 | -13,8 | -9,2 | -15,5 | -10,2 |
| Регион Јужне и Источне Србије | 102,6 | -31,4 | -23,4 | -15,0 | -12,8 |
| Регион Косово и Метохија | … | … | … | … | … |
|  |  |  |  |  |  |
|  | % | (п.п.) | | | |
|  |  |  |  |  |  |
| **Стопа дугорочне незапослености** | **10,2** |  | **-2,0** |  | **-0,9** |

**Табела 7. Неактивно становништво старости 15 и више год., по полу и региону, II квартал 2016.**

|  |  |  |  |  |  |
| --- | --- | --- | --- | --- | --- |
|  | II квартал 2016 | Промене у односу на претходни квартал | | Промене у односу на исти квартал претходне године | |
| (у хиљадама) | (у хиљадама) | % | (у хиљадама) | % |
|  |  |  |  |  |  |
| **Неактивни ‒ укупно** | **2765,1** | **-93,1** | **-3,3** | **-176,7** | **-6,0** |
|  |  |  |  |  |  |
| **Пол** |  |  |  |  |  |
| Мушкарци | 1082,3 | -48,2 | -4,3 | -82,6 | -7,1 |
| Жене | 1682,8 | -44,9 | -2,6 | -94,1 | -5,3 |
|  |  |  |  |  |  |
| **Регион** |  |  |  |  |  |
| Београдски регион | 642,4 | -15,3 | -2,3 | -35,3 | -5,2 |
| Регион Војводине | 761,3 | -27,5 | -3,5 | -58,6 | -7,2 |
| Регион Шумадије и Западне Србије | 748,2 | -27,6 | -3,6 | -40,8 | -5,2 |
| Регион Јужне и Источне Србије | 613,2 | -22,7 | -3,6 | -42,0 | -6,4 |
| Регион Косово и Метохија | … | … | … | … | … |

**Табела 8. Основни контигенти радне снаге, по региону и старосним групама, II квартал 2016.**

|  |  |  |  |  |  |  |
| --- | --- | --- | --- | --- | --- | --- |
|  | Укупно | Србија – север | | Србија – југ | | |
|
| Београдски регион | Регион Војводине | Регион Шумадије и Западне Србије | Регион Јужне и Источне Србије | Регион Косово и Метохија |
|  | (у хиљадама) | | | | | |
| **Становништво старо 15 +** | 6022,1 | 1434,4 | 1613,2 | 1679,0 | 1295,6 | … |
| Активно | 3257,0 | 791,9 | 851,9 | 930,8 | 682,4 |  |
| Запослено | 2761,5 | 670,4 | 716,9 | 794,5 | 579,8 | … |
| Незапослено | 495,5 | 121,5 | 135,0 | 136,3 | 102,6 | … |
| Неактивно | 2765,1 | 642,4 | 761,3 | 748,2 | 613,2 | … |
|  | % | | | | | |
| Стопа активности | 54,1 | 55,2 | 52,8 | 55,4 | 52,7 | … |
| Стопа запослености | 45,9 | 46,7 | 44,4 | 47,3 | 44,7 | … |
| Стопа незапослености | 15,2 | 15,3 | 15,9 | 14,6 | 15,0 |  |
| Стопа неактивности | 45,9 | 44,8 | 47,2 | 44,6 | 47,3 | … |
|  | (у хиљадама) | | | | | |
| **Младо становништво (15–24)** | 759,2 | 166,5 | 206,2 | 219,1 | 167,4 | … |
| Активно | 234,3 | 51,1 | 71,3 | 64,2 | 47,6 | … |
| Запослено | 149,6 | 32,7 | 43,7 | 41,8 | 31,4 | … |
| Незапослено | 84,7 | 18,4 | 27,7 | 22,4 | 16,2 | … |
| Неактивно | 524,9 | 115,4 | 134,9 | 154,8 | 119,8 |  |
|  | % | | | | | |
| Стопа активности | 30,9 | 30,7 | 34,6 | 29,3 | 28,4 | … |
| Стопа запослености | 19,7 | 19,7 | 21,2 | 19,1 | 18,8 | … |
| Стопа незапослености | 36,1 | 36,0 | 38,8 | 34,9 | 34,0 | … |
| Стопа неактивности | 69,1 | 69,3 | 65,4 | 70,7 | 71,6 | … |
|  | (у хиљадама) | | | | | |
| **Становништво радног узраста (15–64)** | 4685,1 | 1130,4 | 1271,5 | 1301,6 | 981,5 |  |
| Активно | 3107,5 | 774,6 | 829,9 | 863,3 | 639,7 | … |
| Запослено | 2613,1 | 654,2 | 694,8 | 727,0 | 537,1 | … |
| Незапослено | 494,3 | 120,4 | 135,0 | 136,3 | 102,6 | … |
| Неактивно | 1577,6 | 355,8 | 441,7 | 438,3 | 341,8 | … |
|  | % | | | | | |
| Стопа активности | 66,3 | 68,5 | 65,3 | 66,3 | 65,2 | … |
| Стопа запослености | 55,8 | 57,9 | 54,6 | 55,9 | 54,7 | … |
| Стопа незапослености | 15,9 | 15,5 | 16,3 | 15,8 | 16,0 | … |
| Стопа неактивности | 33,7 | 31,5 | 34,7 | 33,7 | 34,8 | … |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Контакт: [ars@stat.gov.rs](mailto:ars@stat.gov.rs), тел.: 011 2412 922, локал 372

Издаје и штампа: Републички завод за статистику, 11 050 Београд, Милана Ракића 5   
Tелефон: 011 2412 922 (централа) • Tелефакс: 011 2411-260 • www.stat.gov.rs  
Одговара: др Миладин Ковачевић, директор   
Tираж: 20 ● Периодика излажења: квартална

1. ) Под пољопривредном делатношћу се подразумевају сектор делатности Пољопривреда, шумарство и рибарство и део сектора Делатност домаћинства као послодавца, који се односи на послове у пољопривреди. [↑](#footnote-ref-1)
2. ) Овим индикатором су представљена лица старости од 18 до 24 године са највише завршеном основном школом, која у последње четири седмица нису била на школовању или обуци. [↑](#footnote-ref-2)
3. ) Под пољопривредном делатношћу се подразумевају сектор делатности Пољопривреда, шумарство и рибарство и део сектора Делатност домаћинства као послодавца, који се односи на послове у пољопривреди. [↑](#footnote-ref-3)